**A jövő kezdete**  
(Pay it forward)  
Amerikai film, 2000.  
Rendezte:  Mimi  Leder      
Író:  Leslie  Dixon      
Főszereplők:  Haley  Joel  Osmen  , Helen  Hunt, James  Caviezel,   Jon  Bon  Jovi,     Kevin  Spacey      
Gyártó:  Warner Bros

**Filmleírás**: Joel nem könnyű családi környezetben él. Édesanyja egyedül neveli, mivel apja börtönben van. Sőt, anyja maga is alkoholproblémákkal küzd. A fiú azonban jó lelkű, szeretné, ha jobb lenne a világ. Amikor a társadalomismeret tanára év elején fölad egy házi feladatot: “Mit tennél azért, hogy megváltsd a világot?”, úgy gondolja, hogy tudja a megoldást. Segíteni kell 3 embernek, akik továbbadják ezt a segítséget. De vajon valóban működik mindez a valóságban is? A történet sok esetben szívszorító, de a realitásokat hűen tükrözi.

**Korosztályi javaslat:** 14 éven felülieknek

Földolgozási javaslatok  
**Téma**: Megváltás  
Megfigyelési szempontok:

* Ki, hogyan próbálja teljesíteni a társadalomismeret tanár által feladott házi feladatot?
* Milyen nehézségekkel, terhekkel találkozhatunk a film szereplőinél?
* Hogyan próbálják megoldani életük nagy kérdéseit a film szereplői?

**Játék:** “Ki vagyok én?”

**Forrás:** -  
**Körülmények:** 3-4 fős csoportok  
**Eszközök:** papír, írószer  
**Leírás:** A csoportok, a film megnézése után álljanak össze. Válasszanak ki egy-egy tetszőleges szereplőt, akit a jelleme alapján kell bemutatniuk. Nevet nem mondhatnak a többieknek, sokkal inkább az érzéseiről, a terheiről, jelleméről beszéljenek. Lehetséges E/1-ben, vagy E/3. személyben is beszélni.

A film megbeszélése és a játék után nagyon jó beszélgetés alakulhat ki a megváltásról, Isten szándékáról Jézus Krisztus kereszthalálával, s az Általa képviselt igazi megoldással.